HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa! Olen Hermes Falcão Jr.
Tässä ohjelmassa käsitellään elämällesi hyvin tärkeää aihetta.
Katso koko ohjelma loppuun asti ja pysy tarkkana.
Aihe on erittäin tärkeä elämäsi ja perheesi kannalta.
Uskaltaisin jopa sanoa, että tämä on kaikista aiheista tärkein.
Saatat nyt ihmetellä: "Mikä se on? Onko se paraneminen?
Onko se perhe ja suhteet?
Mistä sinä puhut?"
Puhun tänään ikuisesta elämästä, pelastuksesta.
Monet seurakunnassa ovat kadottaneet -
ikuisuuden tärkeyden ja arvon.
He unohtavat, että kerran kaikki tässä elämässä katoaa -
ja kohtaamme tuomion.
Selitän. Kohtaamme tuomion siinä mielessä, -
että päätetään, menemmekö taivaaseen vai helvettiin.
Sinun on tiedettävä varmaksi tässä elämässä, -
että olet menossa taivaaseen.
Voiko sen tietää? 1. Joh. kirjeessä sanotaan: -
"olen kirjoittanut teille...
tietääksenne, että teillä on iankaikkinen elämä."
Se tarkoittaa, että voin tietää olevani pelastunut ja matkalla taivaaseen.
Pyhä Henki todistaa hengelleni, että olen Jumalan lapsi.
Luen Raamatusta Mark. 8:35:stä.
"Sillä joka tahtoo pelastaa elämänsä, hän kadottaa sen, -
mutta joka kadottaa elämänsä minun ja evankeliumin tähden, -
hän pelastaa sen. Sillä mitä se hyödyttää ihmistä, vaikka hän -
voittaisi omaksensa koko maailman, mutta saisi vahingon sielullensa?
Sillä mitä voi ihminen antaa sielunsa lunnaiksi?"
Raamattu sanoo, että voi voittaa koko maailman.
Voi voittaa ihmisten hyväksynnän. Voi ansaita rahaa, -
kuuluisuutta ja aseman. Voi menestyä maailman silmissä.
Mutta ellei ole Jeesusta, joutuu kadotukseen.
Kaikki aiemmat teot ovat arvottomia.
Näytän kohta videon, jonka olemme tehneet.
Se on tavoittanut monia internetissä, ja ihmiset antavat elämänsä Jeesukselle.
Näytämme sen. Katso se tarkasti. Se koskettaa elämääsi.
Siinä selitetään evankeliumi selvästi.
Meidän on seurakuntana varmistettava, että sanoma on selvä.
Toki on käsiteltävä tämän maailman ongelmia -
suhteissa, avioliitossa, perheessä, -
raha-asioissa ja liiketoimissa. Ne ovat tärkeitä elämässä.
Niillä on paikkansa seurakunnassa, ja niistä pitää puhua -
sen mukaisesti, mitä Raamattu sanoo.
Mutta meidän ei saa ikinä unohtaa elämän tärkeintä kysymystä: -
Oletko pelastunut, uudestisyntynyt, menossa taivaaseen?
Oletko varma, että kuoltuasi vietät ikuisuuden Herran luona?
On varmaa, että kerran kaikki kuolevat.
Ellei Jeesus tule takaisin ennen sitä, sinä ja minä kuolemme.
Saatamme elää satavuotiaaksi ja kuolla vanhana, mikä on siunaus.
Mutta silloinkin sinun on tehtävä tili elämästäsi.
Ikuisuuden tunne on kadonnut monilta. Heiltä on kadonnut...
...ikuisuuden tärkeys.
Jeesus puhui taivaasta, -
ja Hän puhui helvetistä.
Jeesus puhui tästä aiheesta monta kertaa.
Jeesus oli hyvin suorapuheinen väelle, ja Hän puhui helvetistä usein.
Hän kutsui sitä ikuisen kidutuksen paikaksi, -
missä on itku ja hammasten kiristys.
Hän puhui helvetin tulten vaaroista ja siitä, että tulisi pelätä Jumalaa.
Sukupolvemme on jälleen kuultava, että tulee rakastaa Herraa -
ja myös pelätä Häntä.
Jeesus sanoi: "Älkää pelätkö niitä, jotka voivat tappaa ruumiin."
Hän tarkoitti sillä murhaajia.
"Pelätkää Häntä, joka voi ruumiin tapettuaan syöstä helvettiin."
On selvää, että meidän pitää varoittaa ihmisiä.
Jos näkisit palavan talon ja jonkun menossa sitä kohti, -
huutaisit kurkku suorana: -
"Talo palaa! Tule heti pois!"
Varottaisit ihmisiä, että he ovat vaarassa -
ja että on olemassa ikuisuus, taivas ja helvetti.
Tälle sukupolvelle on välttämätöntä puhua ikuisuudesta.
Siitä puhun tänään erityisesti teille.
On oltava varma, että on menossa taivaaseen.
Ikuisuuden kanssa ei kannata leikkiä.
Sinun pitää olla uudestisyntynyt. Sinun pitää katua syntejä.
Taivaaseen ei pääse kukaan epäpuhdas.
Vain Jeesuksen veri voi puhdistaa.
Raamattu sanoo, että valehtelijat, koirat, noidat -
ja huorintekijät eivät pääse taivasten valtakuntaan.
Meidän pitää julistaa Raamatun sanomaa.
Ei pidä pelätä, mitä ihmiset ajattelevat.
Kun kertoo totuuden rakkaudessa, tekee heille palveluksen.
Voi minua, jos en evankeliumia julista, sanoi Paavali.
Katso seuraava video tarkasti.
Kallista sydämesi ja korvasi sen puoleen.
Rukoile kanssani videon lopussa.
Rukoilen siinä. Rukoile kanssani ja kerro siitä sitten meille.
Videon jälkeen rukoilen sairaiden puolesta ja kerron vielä evankeliumia.
Teemme niin Jeesuksen nimessä. Katsotaan video.
Lähde São Pauloon. Ihmeiden lähetysmatka 2023.
Mukana pastorit Hermes Falcão Jr. ja Jordan Morris.
Mitä jos tämä olisi viimeinen päiväsi Maa-planeetalla?
Otat viimeisen hengenvetosi. Minulla on sinulle kysymys.
Missä viettäisit ikuisuutesi? Olisitko sataprosenttisen varma, -
että menisit taivaaseen?
Ehkä olet miettinyt sitä jo. Se on tärkein asia elämässäsi.
Monet työskentelevät koko ikänsä eläkkeelle jäämistä varten.
He suunnittelevat vuosia etukäteen, mikä on ihan viisasta, -
miten he viettävät viimeiset vuotensa.
He perustavat säästö- ja sijoitustilejä.
He valmistautuvat sitä varten huolella.
Mutta monet eivät ajattele ikuisuutta, -
joka on paljon pitempi aika. Se kestää ikuisuuden.
Jumala rakastaa sinua todella paljon.
Hän loi sinut tarkoituksella. Laitapa käsi sydämellesi, jos pystyt.
Kuule sydämen syke.
Se on elämän lahja, jonka Jumala on meille antanut.
Hän loi ja muovasi meidät äitimme kohdussa -
juuri tätä aikaa varten tämän sukupolven keskellä.
Hän antoi meille tämän ihmeellisen elämän.
Yhtenä päivänä sydän, jonka kuulet, pysähtyy, -
ja päädyt kahdesta paikasta jompaankumpaan. Joko taivaaseen -
Jumalan luo ainiaaksi. Siellä ei ole kärsimystä, -
ei kyyneleitä eikä kipua, ei kuolemaa eikä sairautta.
Tai joudut helvettiin, joka on kärsimyksen paikka.
Jeesus sanoi, että siellä on itku ja hammasten kiristely -
ja ikuinen kidutus.
Hepr. 9:27:ssä sanotaan, -
että ihmisen on kerran määrä kuolla ja sen jälkeen tulee tuomio.
Sen jälkeen menee siis taivaaseen tai helvettiin.
Jumala rakasti sinua niin paljon, ettei Hän halua, että menet helvettiin.
Raamattu sanoo, että Hän ei halua, että kukaan joutuu kadotukseen, -
vaan että kaikki tekevät parannuksen. Jeesus sanoi Raamatussa selvästi, -
että varas on tullut varastamaan, tappamaan ja tuhoamaan, -
mutta Hän tuli, jotta meillä olisi elämä ja yltäkylläisyys. Se sisältää taivaan.
Ihmisillä on kuitenkin iso ongelma.
Iso ongelma, jota kutsutaan synniksi.
Olet luultavasti kuullut sen sanan monta kertaa.
Mietit, mitä synti on.
Ehkä ajattelet, että synti on sitä, että juopuu, käyttää huumeita -
tai sekoilee, tekee huorin.
Ne ovat syntejä, mutta syntiä on paljon muutakin.
Raamattu sanoo 1. Joh. 3:4:ssä, -
että synti on Jumalan lakien rikkomista.
Se tarkoittaa, että aina kun olemme rikkoneet Jumalan lakeja, -
olemme tehneet syntiä.
Room. 3:23:ssa sanotaan, -
että kaikki ovat syntiä tehneet ja ovat Jumalan kirkkautta vailla.
Aina kun olemme rikkoneet Jumalan lakia, meistä on tullut syntisiä.
Oletko ikinä valehdellut tai varastanut jotakin, vaikka vain lapsena?
Oletko ikinä lausunut Jumalan nimeä turhaan?
Oletko himoinnut jotakin, mikä ei ole sinun?
Oletko ikinä kadehtinut tai ollut anteeksiantamaton?
Kerron vain esimerkkejä synneistä.
Raamatun mukaan kaikki ovat tehneet syntiä.
On olemassa ongelma nimeltään synti. Se on aina ollut ihmiskunnan ongelma.
Synti on Jumalan lakien rikkomista.
Valtava kuilu erotti täydellistä ja pyhää Jumalaa -
ja langennutta ihmiskuntaa, syntistä ihmiskuntaa.
Nyt esittelen siihen ratkaisun.
Synnin takia ihminen ei ikinä pääsisi taivaaseen, -
sillä Jumala on pyhä ja täydellinen, ja Hän vaatii täydellisyyttä.
Jumala tiesi, että ihminen on syntinen, mutta silti Hän rakasti ihmistä.
Raamatun mukaan Jumala osoitti rakkautensa -
lähettämällä Kristuksen, kun yhä olimme syntisiä.
Jumala siis lähetti Jeesuksen, täydellisen Poikansa, -
ainoan Poikansa, maan päälle elämään ihmisenä.
Hän sikisi yliluonnollisesti. Hän syntyi tähän maailmaan.
Hän eli ihmeellisen elämän, joka oli täydellinen ja pyhä.
Hänen elämänsä oli täydellinen ja synnitön.
Hän rakasti vihamiehiäänkin. Hän näytti, mitä on anteeksianto.
Hän osoitti voimansa ihmeiden kautta. Hän paransi sairaat, -
puhdisti spitaaliset, herätti kuolleita ja ajoi ulos demoneja.
Hän näytti elämällään maan päällä, miltä Jumalan valtakunta näyttää.
Hän käski ihmisten tehdä parannus.
Juudas kavalsi Jeesuksen.
Jeesus tuomittiin ristinkuolemaan Golgatalla.
Häntä kidutettiin ja lyötiin. Häntä syljettiin ja nöyryytettiin.
Hänelle annettiin piikkikruunu. Hän vuodatti verensä. Hän kärsi ristillä.
Hän oli täydellinen uhri synneistämme.
Hän otti kantaakseen rangaistuksen, joka kuului meille synnin takia.
Hän kantoi meidän syntimme ristillä ja vuodatti verensä.
Kärsimyksen jälkeen Hän sanoi: "Se on täytetty."
Se tarkoittaa, että Hän maksoi koko hinnan pelastuksestamme.
Synti erottaa meidät Jumalasta, -
mutta Jeesus kärsi rangaistuksen syntiemme edestä, -
ettei meidän tarvitse kuolla ja mennä helvettiin.
Kolmantena päivänä Jeesus nousi kuolleista, -
aivan kuten Hän lupasi.
Hän voitti kuoleman ja ilmestyi noin viidellesadalle.
He näkivät Hänet omin silmin. Heistä jotkut jopa söivät Hänen kanssaan -
ja olivat Hänen kanssaan 40 päivää, kunnes Hän nousi taivaaseen.
Sama Jeesus jätti sanoman kaikille, -
että jos he tekevät parannuksen synneistään ja uskovat Häneen, -
ottavat Hänet vastaan ainoaksi Herrakseen, he pelastuvat.
Parannuksenteko ei ole vain syntien katumusta vaan sitä, -
että lähtee eri suuntaan, -
muuttaa mielensä suunnasta ja uskoo Jeesukseen.
Kuin jos hyppäisi lentokoneesta -
ja luottaa laskuvarjoon, että se tuo alas, -
niin tulisi luottaa Jeesukseen.
Uskoo ja luottaa Häneen.
Uskoo Hänen ristinuhriinsa ja ylösnousemukseensa.
Uskoo Häneen pelastukseksi.
Room. 10:8―10:ssä sanotaan, -
että jos uskoo sydämessään, että Jumala herätti Jeesuksen kuolleista, -
ja tunnustaa suullaan, että Jeesus Kristus on Herra, -
ihminen pelastuu. Raamattu tekee selväksi, -
että ensinnäkin pitää uskoa Jeesukseen.
Täytyy tehdä parannus synneistä, -
uskoa Häneen ja tunnustaa Hänet Herraksi ja Vapahtajaksi.
Raamattu lupaa, että silloin Jumala antaa anteeksi synnit, -
antaa ikuisen elämän, kirjoittaa nimesi elämän kirjaan.
Ja kerran, kun lähdet täältä, saat olla taivaassa Jeesuksen kanssa iäti.
Kutsun sinua rukoilemaan kanssani ja pyytämään Jeesusta sydämeesi, -
antamaan anteeksi synnit, puhdistamaan elämäsi -
ja antamaan sinulle uuden alun.
Jos olet ymmärtänyt olevasi syntinen, sinun pitää ottaa Jeesus vastaan nyt.
Kun tunnistan ongelman, haluan ratkaisun.
Esittelin ratkaisun. Hän on Jeesus.
Annoin Hänelle elämäni enkä ole katsonut taakseni.
Olen elänyt Hänelle, enkä kadu sitä.
Pyydän sinua rukoilemaan. Ehkä olet antanut elämäsi Hänelle, -
mutta et elä Hänelle. Rukoile ja palaa Hänen luokseen.
Lausu perässäni tämä rukous. Se on voimallinen. Elämäsi muuttuu.
Rukoillaan yhdessä: "Isä, -
annan sinulle tänään sydämeni.
Kiitos, että lähetit Jeesuksen kuolemaan ristillä syntieni tähden.
Uskon, että Hän nousi kuolleista.
Isä, anna minulle anteeksi.
Puhdista minut. Kirjoita nimeni elämän kirjaan.
Tänään tunnustan, että Jeesus Kristus on Herrani -
ja Vapahtajani ja kuulun nyt Hänelle.
Kiitos, että pelastat minut ja otat minut lapseksesi.
Jeesuksen nimessä, aamen.
Joh. 1:12:ssa sanotaan, että kaikille, jotka ottivat Hänet vastaan, -
Hän antoi voiman tulla Jumalan lapsiksi.
Synnin palkka on kuolema, sanoo Raamattu, -
mutta Jumalan lahja on ikuinen elämä Jeesuksessa.
Syntiesi takia olit matkalla helvettiin, -
mutta koska otit vastaan Jumalan lahjan Jeesuksessa, -
sinulla on ikuinen elämä.
Kirjoita kommentteihin, jos rukoilit näin ensi kertaa.
Kirjoita: "Minä pelastuin." Lähetän sinulle lahjan.
Videon kuvauskentässä on sähköpostiosoitteeni.
Haluan onnitella sinua, olla sinuun yhteydessä -
ja juhlia uutta elämää, jonka Jumalalta sait. Tervetuloa Jumalan perheeseen!
Lähde São Pauloon. Ihmeiden lähetysmatka 2023.
Mukana pastorit Hermes Falcão Jr. ja Jordan Morris.
Kiitos Jumalalle. Jos rukoilit kanssani, -
kerro siitä minulle. Kirjoita ruudun osoitteeseen.
Haluan iloita kanssasi. Ihmiset ovat verkossa jo rukoilleet -
ja ottaneet Jeesuksen vastaan videon kautta.
Se tavoittaa lisää ihmisiä.
Halusin näyttää sen sinulle, jotta voit ottaa Jeesuksen vastaan.
Se oli selvä evankeliumin sanoma.
Siinä oli aiheena synti, Jumalan rakkaus, -
Jeesuksen lähettäminen, ylösnousu, taivaaseen astuminen -
ja parannuksenteon ja Jeesukseen uskomisen välttämättömyys.
Kuulitte evankeliumin kristallinkirkkaan esityksen.
Tämän jälkeen et voi sanoa, ettet tiedä ikuisuudesta.
Se oli selvä raamatullinen selitys. Jos rukoilit, kerro siitä meille.
Haluan lähettää sinulle jotain, tervehtiä ja onnitella.
Hetken kuluttua rukoilen sairaiden puolesta.
Jos sairastat, Jeesus Kristus myös parantaa.
Olemme lähdössä Brasiliaan 16.―23. lokakuuta.
Kutsun sinua lähtemään mukaamme Brasiliaan.
Viemme evankeliumia Brasiliaan.
Lähde mukaan tiimiin osaksi sitä, mitä Herra tekee.
Siitä tulee mahtavaa. Uskon, että matka muuttaa lähtijöiden elämän.
Jos haluat mukaan, kirjoita ruudun osoitteeseen.
Lähetämme ilmoittautumislomakkeen. Se on jo saatavilla kotisivuillamme.
Tule mukaan. Se muuttaa elämäsi.
Evankeliumi on hyvä uutinen pelastuksesta pääosin sielulle.
Ymmärrätte sen jo.
Tärkein asia ja ihme on pelastuksen ihme.
Mutta Jeesus julisti evankeliumia ja paransi kaikkialla sairaita, -
ajoi ulos demoneita ja julisti, että Jumalan valtakunta on tullut.
Haluan rukoilla, jos olet sairas tai vaivattu.
Rukoilimme jo pelastuksen puolesta.
Uskon, että moni rukoili ensimmäistä kertaa -
tai palasi Jeesuksen luo.
Haluan rukoilla sairaiden puolesta nyt.
Jos voit, laita käsi sairaan paikan ylle.
Tahdon sinun vain keskittyvän Herraan.
Uskotaan, että Hän koskettaa elämääsi Jeesuksen nimessä.
Uskon, että tapahtuu ihmeitä, -
nyt kun rukoilemme ja uskomme Herraan.
Uskon, että tapahtuu paranemisia Jeesuksen nimessä.
Laita käsi sairaan tai kipeän paikan ylle.
Uskotaan, että Herra tekee ihmeitä, merkkejä ja tunnustekoja.
Isä, Jeesuksen nimessä rukoilen kaikkien katsojien puolesta, -
missä he ovatkin.
Rukoilen Herran väkevässä nimessä. Kosketa kaikkia sairaita.
Ojenna kätesi ja anna merkkejä ja tunnustekoja.
Rukoilen kuuron korvan puolesta, että se avautuu Jeesuksen nimessä.
Tuon eteesi ne, joilla on kasvain. Kasvain sulakoon Jeesus-nimessä.
Rukoilen syöpää sairastavien puolesta.
Syöpä hävitköön Jeesuksen nimessä.
Isä, rukoilemme, että voimasi, ihmeiden voima, -
koskettaa ihmisiä ympäri maailmaa nyt, missä ikinä tämä kuullaankin.
Se koskettaa sinua Jeesuksen nimessä. Puhun nyt sinulle.
Käsken kaikkien sairauksien ja kipujen lähteä kehostasi nyt.
Kaikki raihnaisuuden henget, lähtekää Jeesuksen nimessä!
Pelon, itsemurhan, masennuksen ja kuoleman henget, -
nuhtelen teitä Jeesuksen nimessä. Kiroan tekonne.
Jeesuksen nimessä julistan vapautta vangituille -
ja terveyttä sairaille Jeesuksen nimessä.
Nuhtelen masennusta ja mielen sairauksia.
Nuhtelen hulluuden henkiä Jeesuksen nimessä.
Vihan ja murhan henget, nuhtelemme teitä nyt Jeesuksen nimessä.
Sidomme työnne ja tuhoamme voimanne Jeesuksen nimen kautta.
Ota juuri nyt vastaan, missä ikinä oletkin.
Puhumme elämää, Jumalan elämää, -
joka virtaa kehoosi ja kotiisi.
Se virtaa sinuun nyt. Ota se vastaan Jeesuksen nimessä.
Käsken niveltulehduksia ja -kipuja, luukipuja onnettomuuksien vammoja.
Jeesuksen nimessä, lähde!
Tule terveeksi Jeesuksen väkevässä nimessä.
Tee jotain, mitä et voinut tehdä ennen.
Kokeile liikkua.
Uskon, että Jumalan voima virtasi rukouksen aikana.
Tee jotain, mihin et ennen pystynyt.
Jos kädessä tai jalassa oli kipua, liikuttele niitä.
Uskon, että Jumalan voima koskettaa.
Nosta kätesi. Kiitä ja ylistä Häntä.
Kiitä Hänen nimeään. Hän parantaa vielä tänäänkin.
Ihmiset ovat kertoneet parantuneensa syövästä -
katsoessaan YouTube-kanavaamme.
Voit tilata YouTube-kanavamme. Tiedot ovat ruudussa.
Ihmisiä on vapautunut, parantunut ja pelastunut -
Jumalan voimalla jopa netin kautta.
Kirjoita todistuksesi ja lähetä se meille, -
että olet parantunut Jeesuksen ihmeellisessä ja väkevässä nimessä.
Pidä yhteyttä. Etsi kaikki sosiaalisen median profiilimme.
Tiedot ovat ruudussa.
Haluamme olla kanssasi yhteydessä ja kuulla, että Herra liikkuu maailmalla.
Haluan vielä kutsua sinut kanssamme Brasiliaan.
Herra pitää huolen siitä, että evankeliumia julistetaan kaikkialle.
Luotamme rukoustukeesi ja ystävien ja kumppanien apuun.
He ovat mukana missiossamme viedä evankeliumia ympäri maailmaa.
Jeesus antoi käskyn mennä kaikkeen maailmaan, -
julistaa evankeliumia kaikille luoduille.
Se, joka uskoo, pelastuu. Se, joka ei usko, tuomitaan.
Hän käski viedä sanomaa, jonka kuulit tänään, -
sanomaa pelastuksesta ja Jumalan valtakunnasta.
Hän käski mennä kaikkeen maailmaan, -
niin että kaikki kuulevat sanoman.
Uskon, että on meidän tehtävämme -
järjestönä, seurakuntana ja Kristus-ruumiina -
varmistaa, että jokainen saa ainakin yhden mahdollisuuden -
ottaa vastaan Jeesuksen ja kuulla evankeliumin.
Se on missiomme. Sinäkin olet osa sitä.
Jumalan siunausta! On hienoa, että meillä on tämä yhteys.
Osallistu sosiaalisen median sisältöihimme.
Tule mukaan verkossa ja lähde Brasiliaan.
Elämäsi muuttuu ikihyviksi. Otamme sinut mielellämme mukaan.
Jumalan siunausta! Näkemiin.
10 VUOTTA
Kiitos, että katsot Herätyksen läpimurtoa.
Ohjelmamme on näkynyt TV7-kanavalla nyt 10 vuotta.
Se on valtava virstanpylväs. Herra on näinä vuosina koskettanut monia, -
pelastanut, parantanut ja vapauttanut.
Olen saanut todistuksia jopa Suomen vankiloista.
Ihmiset kiittävät lähetyksistä.
Sinä voit tukea tätä työtä, -
niin että ohjelma näkyy kanavalla jatkossakin.
Lahjoita ruudun tiedoilla. Tavoitetaan lisää sieluja Kristukselle.
Rakennetaan uskovia Suomessa ja maailmalla.
Nähdään Jumalan voiman ilmenevän. Kannustan lahjoittamaan, -
jotta ohjelma näkyy jatkossakin.
Jumalan siunausta! Ollaan yhteydessä.
Olet rakas. Kiitos, TV7 ja koko perhe.
Lähde São Pauloon. Ihmeiden lähetysmatka 2023.
Mukana pastorit Hermes Falcão Jr. ja Jordan Morris.